പാറക്കെട്ടില് നിന്നും കൊക്കയിലേക്ക് വീണ വിദ്യാര്ത്ഥിയെ രക്ഷപ്പെടുത്തി അടിമാലി:മുട്ടുകാട് മുനിപാറയില് ഗുഹ കാണാന് എത്തിയ ഏഴാംക്ളാസ് വിദ്യാര്ത്ഥി പാറക്കെട്ടില് നിന്നും ഇരുനൂറടിയോളം താഴേയ്ക്ക് വീണ് പരിക്കേറ്റു. നാട്ടുകാര് സമയോചിതമായി ഇടപെട്ടതോടെ രക്ഷപെടുത്താനായി. മുട്ടുകാട് കൊങ്ങിണിസിറ്റി കയ്യാലക്കുടിയില് ബിജുവിന്റെയും സന്ധ്യയുടേയും മകന് ആദിനാഥ് 14 ആണ് കാല് തെറ്റി കൊക്കയിലേക്ക് വീണത്.ഇന്നലെ ഉച്ച കഴിഞ്ഞ് മൂന്ന് മണിയോടെയാണ് സംഭവം. മുനിയറകള് സ്ഥിതിചെയ്യുന്ന സ്ഥലത്തിന് ഒരു കിലോമീറ്ററോളം മാറിയുള്ള അള്ള് കാണുന്നതിനായി കൂട്ടുകാര്ക്കും സഹോദരനുമൊപ്പം എത്തുകയായിരുന്നു. മുനിപ്പാറയിലേക്ക് കടക്കുന്നതിന് സമീപമുള്ള അരുവിയിലെ പാറകളിലെ പായലില് കാല്വഴുതി പാറക്കെട്ടിലൂടെ താഴേക്ക് വീഴുകയായിരുന്നു. അഞ്ഞൂറ് അടിയോളം താഴ്ച്ചയുള്ള കൊക്കയുടെ പകുതിയെത്തിപ്പോള് പാറയില് പിടുത്തം കിട്ടി. സംഭവം കണ്ടുനിന്ന അനുജന് സമീപത്തെ വീട്ടുകാരുടെ അടുത്തെത്തി വിവരം പറഞ്ഞു. തുടര്ന്ന് ഓടിക്കൂടിയ നാട്ടുകാര് വലയിട്ട് കൊടുത്ത് താഴെയിറക്കി.കാലിനും, തലയ്ക്കും ഉള്പ്പെടെ പരിക്കേറ്റ ആദിനാഥിനെ അടിമാലിയിലെ ആശുപത്രിയില് പ്രവേശിപ്പിച്ചു. എന്. ആര്. സിറ്റി സ്കൂളിലെ ഏഴാം ക്ലാസ് വിദ്യാര്ത്ഥിയാണ്. വിവരം ലഭിച്ചതിനെ തുടര്ന്ന് അടിമാലിയില് നിന്നും ഫയര് ഫോഴ്സ് യൂണിറ്റ് എത്തിയപ്പോഴേക്കും കുട്ടിയെ നാട്ടുകാര് രക്ഷപെടുത്തിയിരുന്നു